section_heading: Podrijetlo
paragraph_text: Rikard je imao samo jednu sestru, Izabelu. Rikardova majka, Ana Mortimer, umrla je tijekom ili netom poslije poroda, te je njegov otac, grof od Cambridgea 1415. godine pogubljen zbog sudjelovanja u spletki Southampton u namjeri da se svrgne kralja Henrika V. iz loze Lancaster. U manje od nekoliko mjeseci nakon očeve smrti, Rikardov je stric, Eduard, drugi vojvoda od Yorka, ubijen na bitci kod Agincourta (ključna pobjeda Engleske u Stogodišnjem ratu u sjevernoj Francuskoj). Stoga je Rikard naslijedio Eduardovu titulu i zemljišni posjed postavši treći vojvoda od Yorka. Niže titule, ali veći posjedi obitelji Mortimer - uključujući njihovo pravo na englesko prijestolje - pripalo je Rikardu nakon smrti njegovog ujaka Edmunda Mortimera, petog vojvode od Marcha, 1425. godine.